stanford-oval/wikipedia huggingface dataset:
ออสเตรียนแอร์ไลน์
ฝูงบิน > ฝูงบินในอดีต

ออสเตรียนแอร์ไลน์เคยให้บริการเครื่องบินดังต่อไปนี้
| เครื่องบิน | เริ่มประจำการ | ปลดประจำการ | หมายเหตุ/อ้างอิง |
| --- | --- | --- | --- |
| แอร์บัส เอ310-300 | 1988 | 2004 |  |
| แอร์บัส เอ319-100 | 2004 | 2022 | โอนย้ายไปยังลุฟท์ฮันซ่าซิตี้ไลน์ |
| แอร์บัส เอ330-200 | 1998 | 2007 | โอนย้ายไปยังตัปปูร์ตูกัล |
| แอร์บัส เอ340-200 | 1995 | 2007 | โอนย้ายไปยังกองทัพอากาศฝรั่งเศส |
| แอร์บัส เอ340-300 | 1997 | 2007 | โอนย้ายไปยังสวิสอินเตอร์แนชนัลแอร์ไลน์ |
| โบอิง 707-320 | 1969 | 1971 |  |
| โบอิง 737-600 | 2008 | 2012 | โอนย้ายมาจากเลาดาแอร์ |
| โบอิง 737-700 | 2008 | 2012 | โอนย้ายมาจากเลาดาแอร์ |
| โบอิง 737-800 | 2010 | 2013 | โอนย้ายมาจากเลาดาแอร์ |
| บริติช แอโรสเปซ 146 | 2004 | 2004 |  |
| บริติช แอโรสเปซ 748 | - | - | ไม่ทราบปีแน่ชัด |
| บอมบาร์ดิเอร์ ซีอาร์เจ 100 | 1994 | 2010 | โอนย้ายมาจากเลาดาแอร์และไทโรเรียนแอร์เวย์ |
| บอมบาร์ดิเอร์ ซีอาร์เจ 200 | 1996 | 2010 | โอนย้ายมาจากเลาดาแอร์และไทโรเรียนแอร์เวย์ |
| เดอ ฮาวิลแลนด์ แคนาดา แดช-8 คิว400 | 2012 | 2021 | โอนย้ายมาจากไทโรเรียนแอร์เวย์ |
| ดักลาส ดีซี-3 | - | - | ไม่ทราบปีแน่ชัด |
| ดักลาส ดีซี-8-63CF | 1973 | 1974 |  |
| ฟอกเกอร์ 50 | 1988 | 1996 |  |
| ฟอกเกอร์ 70 | 1995 | 2017 | โอนย้ายมาจากไทโรเรียนแอร์เวย์ |
| ฟอกเกอร์ 100 | 2004 | 2017 | โอนย้ายมาจากไทโรเรียนแอร์เวย์ |
| แมคดอนเนลล์ ดักลาส ดีซี-9-32 | 1971 | 1990 |  |
| แมคดอนเนลล์ ดักลาส ดีซี-9-51 | 1975 | 1985 |  |
| แมคดอนเนลล์ ดักลาส เอ็มดี-81 | 1980 | 1999 |  |
| แมคดอนเนลล์ ดักลาส เอ็มดี-82 | 1983 | 2005 |  |
| แมคดอนเนลล์ ดักลาส เอ็มดี-83 | 1993 | 2005 |  |
| แมคดอนเนลล์ ดักลาส เอ็มดี-87 | 1987 | 2005 |  |
| ซูว์ดาวียาซียง เอสเอ-210 การาเวล | 1963 | 1973 |  |
| วิกเกอร์ส ไวเคาน์ท | 1958 | 1971 |  |
บริติช แอโรสเปซ 748
แอร์บัส เอ310-300
แอร์บัส เอ340-300 สวมลวดลายพิเศษเวียนนาฟิลฮาร์โมนิก
โบอิง 737-800
ดักลาส ดีซี-9-30
อุบัติเหตุและอุบัติการณ์สำคัญ

26 กันยายน ค.ศ. 1960 เวลา 21:40 น. ตามเวลาท้องถิ่น เครื่องบินวิกเกอร์ส ไวเคาน์ท (ทะเบียน OE-LAF) ตกระหว่างเข้าใกล้ท่าอากาศยานนานาชาติเชเรเมเตียโว ส่งผลให้ผู้โดยสาร 26 คนจากทั้งหมด 31 คนบนเครื่อง รวมทั้งลูกเรือ 5 คนจากทั้งหมด 6 คน เครื่องบินลำดังกล่าวให้บริการเที่ยวบิน 901 จากเวียนนาไปยังมอสโกโดยแวะพักระหว่างทางที่กรุงวอร์ซอ ความผิดปกติของเครื่องวัดความสูงเป็นสาเหตุของอุบัติเหตุร้ายแรงครั้งเดียวของสายการบิน
21 กุมภาพันธ์ ค.ศ. 1970 เกิดเหตุระเบิดในห้องเก็บสินค้าบนซูว์ดาวียาซียงการาแวลของออสเตรียนแอร์ไลน์ (ทะเบียน OE-LCU) ระหว่างเที่ยวบินจากแฟรงก์เฟิร์ตไปเวียนนาซึ่งมีผู้โดยสาร 33 คนและลูกเรือ 5 คนบนเครื่อง ทำให้เกิดรูในลำตัวเครื่องบิน นักบินสามารถกลับมาลงจอดเครื่องบินได้อย่างปลอดภัยที่ท่าอากาศยานแฟรงก์เฟิร์ต ในวันเดียวกันนั้น มีการวางระเบิดอีกลูกหนึ่งบนเครื่องบินของสายการบินสวิสแอร์ เที่ยวบินที่ 330 ทำให้เกิดอุบัติเหตุ มีผู้เสียชีวิต 47 ราย กองบัญชาการใหญ่แนวร่วมประชาชนเพื่อการปลดปล่อยปาเลสไตน์อ้างความรับผิดชอบในการโจมตีทั้งสองครั้ง
7 มกราคม ค.ศ. 1997 ออสเตรียนแอร์ไลน์ เที่ยวบินที่ 104 จากเบอร์ลินไปยังเวียนนาถูกจี้โดยชายชาวบอสเนียที่เข้าไปในห้องนักบินพร้อมอาวุธด้วยมีด (อาวุธมีดที่พกขึ้นไปนั้นมีขนาดเล็ก จึงไม่ถูกกักกันไว้ตามกฏข้อบังคับในเวลานั้น) นักบินปฏิบัติตามข้อเรียกร้องของผู้กระทำผิดที่จะกลับไปเบอร์ลิน เพื่อที่เขาจะได้เจรจากับหน่วยงานท้องถิ่นเกี่ยวกับการต่ออายุวีซ่าของเขา เมื่อกลับมาที่ท่าอากาศยานเบอร์ลินเทเกิลเครื่องบินเอ็มดี-87 ถูกกองกำลังตำรวจพิเศษบุกเข้าล้อมก่อนผู้ก่อการร้ายถูกควบุมตัวไป
5 มกราคม ค.ศ. 2004 เวลา 08:17 น. ตามเวลาท้องถิ่น เครื่องบินฟอกเกอร์ 70 (ทะเบียน OE-LFO) ตกลงบนทุ่งที่ปกคลุมไปด้วยหิมะใกล้กับท่าอากาศยานมิวนิก เครื่องบินลำดังกล่าวดำเนินการเที่ยวบินที่ 111 จากเวียนนาไปยังมิวนิก โดยมีผู้โดยสาร 28 คนและลูกเรือ 4 คนอยู่บนเครื่องในขณะที่เครื่องยนต์ขัดข้องระหว่างการลงจอดเนื่องจากน้ำแข็ง เครื่องบินได้รับความเสียหายอย่างรุนแรง แต่มีผู้โดยสารเพียงสามคนเท่านั้นที่ได้รับบาดเจ็บเล็กน้อย
แหล่งข้อมูลอื่น

เว็บไซต์ทางการ
เว็บไซต์บนโทรศัพท์เคลื่อนที่ เก็บถาวร 2011-11-22 ที่ เวย์แบ็กแมชชีน
กลุ่มออสเตรียนแอร์ไลน์
ข้อมูลหุ้น เก็บถาวร 2008-04-24 ที่ เวย์แบ็กแมชชีน
| ด ค ก สายการบินในประเทศออสเตรีย |
| --- | --- |
รายใหญ่:  ออสเตรียนแอร์ไลน์  อีซี่ย์เจ็ต ยุโรป 
รายย่อย:  คอมมอนสกาย  เอ็มเจ็ต  พีเพิลส์  วิสตาเจ็ต 
อดีต:  แอโรลอยด์ ออสเตรีย  แอร์แอลป์  แอร์คารินเทีย  แอร์สิเลฏ  อเมเรอร์แอร์  อมิราแอร์  ออสเตรียนแอร์เซอร์วิส  ออสเตรียนแอโรว์ส  อัสโทรเจ็ต  คอมเทลแอร์  ยูโรวิงส์ ยุโรป  แฟร์ไลน์  อินเตอร์สกาย  เจ็ตอัลไลแอนซ์  เลาดา  เลาดาแอร์  เลาดาโมชัน  เลเวล ยุโรป  แอลทียูออสเตรีย  มอนแทนา ออสเตรีย  นิกิ  โรบินฮูดเอวิเอชัน  ซัลทซ์บวร์คสปิริต  สตีเรียนสปิริต  ทีมไลน์แอร์  ไทโรเลียนแอร์เวย์  ไทโรเลียนเจ็ตเซอร์วิส  เวลคัมแอร์ 
ซูว์ดาวียาซียง เอสเอ-210 การาเวลในปีค.ศ. 1972
อาคารสำนักงานใหญ่ของออสเตรียนแอร์ไลน์ที่ท่าอากาศยานนานาชาติเวียนนา
จุดหมายปลายทางของออสเตรียน แอร์ไลน์
ประกอบ หุตะสิงห์

| ศาสตราจารย์ประกอบ หุตะสิงห์ป> จ. ม.ป.ช. ม.ว.ม. ภ.ป.ร. ๑ |
| --- | --- |


ประธานศาลฎีกา
ดำรงตำแหน่ง 1 ตุลาคม พ.ศ. 2510 – 1 ตุลาคม พ.ศ. 2515
ก่อนหน้า: สัญญา ธรรมศักดิ์
ถัดไป: ทองคำ จารุเหติ
รองนายกรัฐมนตรี
ดำรงตำแหน่ง 27 พฤษภาคม พ.ศ. 2517 – 14 กุมภาพันธ์ พ.ศ. 2518
นายกรัฐมนตรี: สัญญา ธรรมศักดิ์
รัฐมนตรีว่าการกระทรวงยุติธรรม
ดำรงตำแหน่ง 14 ตุลาคม พ.ศ. 2516 – 22 พฤษภาคม พ.ศ. 2517
ก่อนหน้า: กมล วรรณประภา
ถัดไป: กิตติ สีหนนทน์
 
ข้อมูลส่วนบุคคล
เกิด: ประกอบ 5 กุมภาพันธ์ พ.ศ. 2455 เมืองพระนคร ประเทศสยาม
เสียชีวิต: 28 กันยายน พ.ศ. 2537 (82 ปี) กรุงเทพมหานคร ประเทศไทย
คู่สมรส: ชวนชื่น บุนนาค (สมรส 2485)
บุตร: 4 คน
อาชีพ: นักการเมือง
วิชาชีพ: ข้าราชการตุลาการ

ศาสตราจารย์ ประกอบ หุตะสิงห์ (5 กุมภาพันธ์ พ.ศ. 2455 – 28 กรกฎาคม พ.ศ. 2537) เป็นอดีตประธานศาลฎีกา รัฐมนตรีว่าการกระทรวงยุติธรรม รองนายกรัฐมนตรี นายกสภามหาวิทยาลัยธรรมศาสตร์ และองคมนตรีไทย
ประวัติ

ประกอบ หุตะสิงห์ เกิดเมื่อวันที่ 5 กุมภาพันธ์ พ.ศ. 2455 เป็นบุตรของพระยาสรรพกิจเกษตรการ (เกียรติ หุตะสิงห์) กับคุณหญิง ศวง สรรพกิจเกษตรการ เข้าศึกษาระดับชั้นมัธยมศึกษาที่โรงเรียนวัดสุทธิวราราม สำเร็จการศึกษาเป็น ธรรมศาสตร์บัณฑิต จากมหาวิทยาลัยวิชาธรรมศาสตร์และการเมือง และเป็นนักเรียนไทยรุ่นแรก ๆ ที่ไปศึกษาด้านนิติศาสตร์ที่ประเทศเยอรมัน เมื่อ พ.ศ. 2471-72 และจบปริญญาเอกเมื่อ พ.ศ. 2480 ที่มหาวิทยาลัยเยนา (Friedrich-Schiller-Universität Jena) โดยทำวิทยานิพนธ์ด้านกฎหมายรัฐธรรมนูญ ในหัวข้อ "Die Verfassung des Königreichs Siam vom 10. Dezember 1932 und das parlamentarische Regierungssystem"
เขาสมรสกับท่านผู้หญิงชวนชื่น (สกุลเดิม: บุนนาค) (8 ตุลาคม พ.ศ. 2462 - 13 กุมภาพันธ์ พ.ศ. 2556) ธิดาพระยาสุริยานุวงศ์ประวัติ (เต๋า บุนนาค) กับคุณหญิงเยื้อน (สกุลเดิม: ยุกตะนันทน์) มีบุตรธิดา 4 คน คือ สุประดิษฐ์ (ช.), ประตาป (ช.), ประมวล (ช.) และ กอบชื่น (ญ.)
ประกอบมีศักดิ์เป็นหลานอาของพระยามโนปกรณนิติธาดา (ก้อน หุตะสิงห์) อดีตนายกรัฐมนตรีไทย
การทำงาน

ประกอบ หุตะสิงห์รับราชการศาลยุติธรรมจนดำรงตำแหน่งประธานศาลฎีกา ระหว่าง พ.ศ. 2510 — 2515 ดำรงตำแหน่งรัฐมนตรีว่าการกระทรวงยุติธรรม และรองนายกรัฐมนตรี เมื่อ พ.ศ. 2516-2518 ในรัฐบาลสัญญา ธรรมศักดิ์ ภายหลังเหตุการณ์ 14 ตุลา
ศาสตราจารย์ประกอบ หุตะสิงห์ ได้รับการแต่งตั้งเป็นศาสตราจารย์ และได้รับพระบรมราชโองการโปรดเกล้าฯ ให้เป็นองคมนตรีเมื่อวันที่ 26 มีนาคม พ.ศ. 2518 และเป็นนายกสภามหาวิทยาลัยธรรมศาสตร์ อยู่ในตำแหน่งจนถึงแก่อสัญกรรมเมื่อวันที่ 28 กรกฎาคม พ.ศ. 2537
เครื่องราชอิสริยาภรณ์

ประกอบ หุตะสิงห์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2518 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2510 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2507 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2517 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขานิติศาสตร์
พ.ศ. 2511 –  เหรียญจักรพรรดิมาลา (ร.จ.พ.)
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เยอรมนีตะวันตก :
พ.ศ. 2509 –  เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี ชั้นที่ 2 กางเขนมหาเกียรติคุณพร้อมดาราและสายสะพาย (ทวีติยาภรณ์)
การข่มเหงรังแก

สำหรับการกลั่นแกล้งในโรงเรียน ดูที่ การข่มเหงรังแกในโรงเรียน
สัดส่วนของเด็กที่มีรายงานว่าถูกข่มเหงรังแกแบ่งตามประเทศ (2015)
การข่มเหงรังแก หรือ การกลั่นแกล้ง (อังกฤษ: Bullying) คือ การใช้กำลัง (force), การข่มขู่ (coercion), การล้อเลียนให้เจ็บปวด (hurtful teasing), หรือการคุกคาม (threat) โดยผู้กระทำมีเป้าหมายเพื่อ กระทำทารุณ, ครอบงำ, หรือขู่ผู้ถูกกระทำให้ยอมจำนน พฤติกรรมเช่นนี้มักเกิดขึ้นซ้ำๆ เป็นกิจวัตร การข่มเหงรังแกกับความขัดแย้งอื่นๆ มีความแตกต่างสำคัญอยู่ที่การที่ฝ่ายหนึ่งมีอำนาจเหนือกว่าอีกฝ่ายหนึ่ง ไม่ว่าจะเป็นอำนาจทางกายภาพหรืออำนาจทางสังคม และไม่ว่าจะเป็นอำนาจที่มีอยู่จริงหรือเป็นอำนาจที่มีเฉพาะในความรับรู้ของผู้กระทำและคนอื่นๆ ก็ตาม กล่าวอีกอย่างคือ การข่มเหงรังแกเป็นพฤติกรรมก้าวร้าวชนิดหนึ่ง มีลักษณะเฉพาะคือต้องมีองค์ประกอบ 3 ข้อ ได้แก่ (1) มีเจตนาก้าวร้าว, (2) เกิดขึ้นระหว่างคู่ขัดแย้งที่ฝ่ายกระทำมีอำนาจเหนือกว่า, และ (3) มีการทำซ้ำๆ ต่อเนื่องเป็นระยะเวลาหนึ่ง
การข่มเหงรังแกในโรงเรียนและที่ทำงานสามารถแแเรียกอีกชื่อหนึ่งว่า "peer abuse" วัฒนธรรมการข่มเหงรังแกสามารถปรากฏได้ในบริบทที่ซึ่งมนุษย์มีปฏิสัมพันธ์กัน เช่น ในโรงเรียน, ครอบครัว, ที่ทำงาน, บ้าน และ ชุมชน สื่อกลางหลักในการข่มเหงรังแกในวัฒนธรรมร่วมสมัยคือผ่านทางสื่อสังคมและเว็บไซต์
แหล่งข้อมูลอื่น

การข่มเหงรังแก ที่เว็บไซต์ Curlie
Citizens Advice in the UK เก็บถาวร 2020-11-29 ที่ เวย์แบ็กแมชชีน
Bullying. No Way! (Australian Education Authorities)[ลิงก์เสีย]
Bullying in schools (UK – schools)
PBSKids.org "Great Books About Bullies"
Be Brave Against Bullying, a UFT project
U.S. Department of Education's Education Resources Information Center (ERIC)
Bully Online เก็บถาวร 2019-08-26 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  ลัตเวีย  ญี่ปุ่น  เช็กเกีย
กัญชา

สำหรับความหมายอื่น ดูที่ กัญชา (แก้ความกำกวม)
Genus of flowering plants
| กัญชา ช่วงเวลาที่มีชีวิตอยู่: Early Miocene - Present 19> 6–0Ma  PreꞒ Ꞓ O S D C P T J K Pg N      |
| --- | --- |

ดอกกัญชา

การจำแนกชั้นทางวิทยาศาสตร์ 
อาณาจักร:: พืช 
เคลด:: พืชมีท่อลำเลียง 
เคลด:: พืชดอก 
เคลด:: พืชใบเลี้ยงคู่แท้ 
เคลด:: โรสิด 
อันดับ:: กุหลาบ 
วงศ์:: วงศ์กัญชา 
สกุล:: สกุลกัญชา  L.

Species
 Cannabis sativa L.  Cannabis indica Lam.  Cannabis ruderalis Janisch
กัญชา (ชื่อวิทยาศาสตร์: Cannabis, sp.) เป็นพืชล้มลุกชนิดหนึ่งในวงศ์ Cannabidaceae ใบมนแฉกลึกเข้าไปทางก้านหลายแฉก ดอกสีเขียว ช่อดอกเพศผู้และช่อดอกเพศเมียอยู่ต่างต้นกัน มีการเก็บเกี่ยวกัญชาด้วยจุดประสงค์หลายประการ เช่น ลำต้นนำไปทำเส้นใย รากนำไปต้มแก้ปวดกระดูกและโรคเก๊าท์ใบและช่อดอกเพศเมียที่แห้งใช้สูบมีสรรพคุณช่วยแก้โรคเบาหวาน ความดัน มะเร็ง กัญชาผลิตเตตร้าไฮโดรแคนนาบินอล (THC) จำนวนมาก สาร THC จำนวนมากทำให้เกิดอาการเคลิ้ม ซึ่งทำให้เป็นพืชยอดนิยมที่ใช้ทั้งในด้านนันทนาการ การแพทย์ทางเลือก และยาวิจัยทางคลินิก
ลักษณะทางพฤกษศาสตร์

ไม้ล้มลุกปีเดียว ลำต้นตั้งตรง สูง 0.3-3 ม.ลำต้นอ่อนมีสีเขียวเมื่อแก่จะมีสีน้ำตาล มีขนสีเขียวอมเทาและไม่ค่อยแตกสาขา ลำต้น ใบ และ ดอกมีกลิ่นหอมเทอร์พีน
ใบเดี่ยว รูปฝ่ามือ เรียงสลับ ขอบใบเว้าลึกจนถึงจุดโคนใบเป็น 3-11 แฉก แต่ละแฉกรูปยาวรี กว้าง 0.3-1.5 ซม. ยาว 6-10 ซม. ขอบจักฟันเลื่อย แผ่นใบด้านบนสีเขียว ม่วง ท้องใบสีขาว
ดอกแยกเพศ อยู่ต่างต้น ออกเป็นช่อตามง่ามกิ่งและปลายยอด
กัญชาเพศผู้ สังเกตได้จากบริเวณข้อต่อช่วงลำต้นกับกิ่งก้าน ซึ่งจะเรียกว่า “ไข่” เพราะมีลักษณะเป็นแบบไข่กลม ๆ มากกว่า 2 ลูกขึ้นไป หรือบางครั้งอาจออกมาในรูปแบบพวง
กัญชาเพศเมีย ดอกมีขนสีขาว เมื่อขนแก่จะเป็นสีส้ม เลียงอัดตัวแน่นอยู่ตามง่ามกิ่งและปลายยอด มีเตตร้าไฮโดรแคนนาบินอล(THC) มาก
เมล็ดอ่อนสีขาวเมล็ดแก่สีน้ำตาล มีลายคล้ายแตงโม
Feminized Seeds คืออะไร

Feminized Seeds คือเมล็ดกัญชาที่ถูกทำให้เป็นเพศเมีย (95%) สามารถทำได้โดยใช้สารซิลเวอร์คอลลอยด์ (Colloidal Silver) หรือสารซิลเวอร์ไทโอซัลเฟต (Silver Thiosulfate) เพื่อให้ต้นตัวเมียสร้างถุงเกสรที่มีโครโมโซมเพศผู้ขึ้นมาแล้วนำไปผสมพันธุ์กับต้นตัวเมียต้นอื่นจนติดเมล็ด
Autoflower และ Photoperiod แตกต่างกันยังไง

Autoflower และ Photoperiod แตกต่างกันที่จำนวนชั่วโมงแสงที่ต้นกัญชาได้รับก่อนเข้าสู่ช่วง pre-flower(ยืดลำต้นเตรียมทำดอก) ต้นกัญชาแบบ Autoflower หรือ Cannabis ruderalis จะสามารถเข้าสู่ช่วง pre-flower เมื่อได้รับแสง 6-24 ชั่วโมงต่อวัน ส่วนต้นกัญชาแบบ Photoperiod หรือ Cannabis sativa, Cannabis indica เมื่อต้นได้รับแสงเกิน 12 ชั่วโมงต่อวัน จะไม่เข้าสู่ช่วง pre-flower (ไม่ทำดอก)
อนุกรมวิธาน

กัญชา เป็นชื่อเรียกของพืชในสกุล Cannabis โดยในสกุลมี 3 ชนิดได้แก่  Cannabis sativa, Cannabis indica, และ Cannabis ruderalis โดยทั้งสามชนิดมีแหล่งกำเนิดแตกต่างกัน Cannabis sativa นั้นเป็นพืชที่มีถิ่นกำเนิดอยู่ที่เอเชียตะวันออก แต่บ้างเชื่อกันว่าแหล่งกำเนิดอยู่ที่เอเชียตะวันออกเฉียงใต้คือที่เทือกเขาภูพาน ในจังหวัดสกลนคร ประเทศไทย Cannabis indica นั้นเป็นพืชเขตอบอุ่น ต้นกำเนิดอยู่บริเวณเทือกเขาฮินดูกูช และ Cannabis ruderalis มีถิ่นกำเนิดที่ยุโรปตะวันออก และรัสเซีย
ดูเพิ่ม

กัญชง พืชที่มีลักษณะคล้ายกันหรือที่เรียกอีกชื่อหนึ่งคือกัญชา
แหล่งข้อมูลอื่น

Four full pages of photos of cannabis cultivation in Morocco (Rif) on geopium.org
Photos of Indica cannabis availability in Canada (Rif)
สายพันธุ์กัญชา Sativa, Indica และ Ruderalis ความเป็นมา และความแตกต่าง[ลิงก์เสีย]
| --- | --- |
การแยกแยะหน่วยอนุกรมวิธาน:  Wikidata: Q2936421  Wikispecies: Cannabis sativa subsp. indica  APDB: 48491  GBIF: 5602696  GRIN: 400723  IPNI: 850879-1  IRMNG: 10202917  ITIS: 510054  Plant List: kew-2696472  POWO: urn:lsid:ipni.org:names:850879-1  Tropicos: 21300874  uBio: 611255 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช

| --- | --- |
Faculty of Sciences and  Health Technology,  Navamindradhiraj University
ชื่อย่อ: วทส. / SHT
สถาปนา: 6 มีนาคม พ.ศ. 2561  (6 ปี 296 วัน)
คณบดี: ผู้ช่วยศาสตราจารย์ แพทย์หญิงจุฬณี สังเกตชน
ที่อยู่: สำนักงานคณบดี   คณะวิทยาศาสตร์และเทคโนโลยีสุขภาพ   ชั้น 6 อาคารทิวากรวงศ์ประวัติ   3 ถนนขาว แขวงวชิรพยาบาล เขตดุสิต กรุงเทพมหานคร 10300
สี:   สีส้ม
สถานปฏิบัติ: วชิรพยาบาล
เว็บไซต์: http://sci.nmu.ac.th
คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช เป็นส่วนงานคณะวิชาลำดับที่ 5 จัดตั้งขึ้นเมื่อวันที่ 6 มีนาคม พ.ศ. 2561 โดยมีภาระหน้าที่ความรับผิดชอบเกี่ยวกับการจัดการศึกษา การพัฒนาหลักสูตร การจัดการศึกษาทั่วไป การพัฒนาคุณภาพการศึกษา เพื่อผลิตบัณฑิตและบุคลากรในสาขาวิชาด้านวิทยาศาสตร์และเทคโนโลยีสุขภาพ การวิจัยเพื่อพัฒนางานด้านวิทยาศาสตร์และเทคโนโลยีสุขภาพ การให้บริการทางวิชาการและวิชาชีพแก่สังคม ตลอดจนการทำนุบำรุงศิลปวัฒนธรรม จารีตประเพณี ภูมิปัญญาท้องถิ่น สิ่งแวดล้อม กีฬา ค่านิยมอันดีงามของไทย และวัฒนธรรมองค์กร
ประวัติ

คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช จัดตั้งขึ้นตามประกาศมหาวิทยาลัยนวมินทราธิราช เรื่อง การจัดตั้งส่วนงานในมหาวิทยาลัยนวมินทราธิราช พ.ศ. 2560 เมื่อวันที่ 6 มีนาคม พ.ศ. 2561 โดยในระยะแรก จัดการเรียนการสอนในหลักสูตรวิทยาศาสตรบัณฑิต สาขาวิชาปฏิบัติการฉุกเฉินการแพทย์ (Vajira Intensive Paramedics - VIP) ร่วมกับ คณะแพทยศาสตร์วชิรพยาบาล ต่อมาในปีการศึกษา 2561 ได้เริ่มรับนักศึกษาเข้าศึกษาในหลักสูตรวิทยาศาสตรบัณฑิต สาขาวิชาอาชีวอนามัยและความปลอดภัยในสถานพยาบาล (Occupational Health and Hospital Safety - OHHS) และสาขาวิชาเทคโนโลยีเครื่องมือแพทย์และห้องผ่าตัด (Medical Instruments and Operating Room Technology - MIORT) และในปีการศึกษา 2562 ได้เริ่มรับนักศึกษาเข้าศึกษาในหลักสูตรวิทยาศาสตรบัณฑิต สาขาวิชาการจัดการสาธารณภัย (Disaster Navamindradhiraj Team - DNT) นอกจากนี้ คณะวิทยาศาสตร์และเทคโนโลยีสุขภาพยังมีหน้าที่จัดการศึกษาในหมวดวิชาศึกษาทั่วไป (General Education) ให้กับนักศึกษาระดับปริญญาตรีทุกคณะของมหาวิทยาลัยนวมินทราธิราชอีกด้วย
ทำเนียบคณบดี

| ทำเนียบคณบดี คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช> รายชื่อ | ทำเนียบคณบดี คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช> วาระดำรงตำแหน่ง |
| --- | --- |
1. เรืออากาศโท นายแพทย์นาวิน สุรภักดี: 6 มีนาคม พ.ศ. 2561 - 31 กรกฎาคม พ.ศ. 2561 (รักษาการ) 1 สิงหาคม พ.ศ. 2561 - 30 กันยายน พ.ศ. 2562
2. ดร.วราภรณ์ สีหนาท: 1 ตุลาคม พ.ศ. 2562 - 28 มีนาคม พ.ศ. 2563 (รักษาการ)
3. นางสาวอัมพา สุวรรณศรี: 29 มีนาคม พ.ศ. 2563 - 30 กันยายน พ.ศ. 2563 (รักษาการ)
4. รองศาสตราจารย์ แพทย์หญิงธนาทิพย์  ตันติวัตนะ: 1 ตุลาคม พ.ศ. 2563 - 30 กันยายน พ.ศ. 2567
5. ผู้ช่วยศาสตราจารย์ แพทย์หญิงจุฬณี สังเกตชน: 1 ตุลาคม พ.ศ. 2567 - ปัจจุบัน
หน่วยงานและภาควิชา

สำนักงานคณบดี
หน่วยงานและภาควิชา > ภาควิชา

ภาควิชาปฏิบัติการฉุกเฉินการแพทย์และสาธารณภัย
ภาควิชาเทคโนโลยีสุขภาพ
ภาควิชาการศึกษาทั่วไป
หลักสูตร > หลักสูตรวิทยาศาสตรบัณฑิต

สาขาวิชาปฏิบัติการฉุกเฉินการแพทย์ (ร่วมกับ คณะแพทยศาสตร์วชิรพยาบาล)
สาขาวิชาอาชีวอนามัยและความปลอดภัยในสถานพยาบาล
สาขาวิชาเทคโนโลยีเครื่องมือแพทย์และห้องผ่าตัด
สาขาวิชาการจัดการสาธารณภัย
ดูเพิ่ม

มหาวิทยาลัยนวมินทราธิราช
คณะแพทยศาสตร์วชิรพยาบาล มหาวิทยาลัยนวมินทราธิราช
แหล่งข้อมูลอื่น

มหาวิทยาลัยนวมินทราธิราช
คณะแพทยศาสตร์วชิรพยาบาล มหาวิทยาลัยนวมินทราธิราช
คณะวิทยาศาสตร์และเทคโนโลยีสุขภาพ มหาวิยาลัยนวมินทราธิราช
จังหวัดล็อต

| จังหวัดล็อต Département du Lot (ฝรั่งเศส) |
| --- | --- |
จังหวัด
จากบนลงล่าง ซ้ายไปขวา: ฟีฌัก, รอกามาดูร์, แฟแซล, แม่น้ำล็อต, อาคารศาลากลางจังหวัดที่กาออร์ และลูว์แซ็ช
   ธง ตราอาร์ม
ที่ตั้งของจังหวัดล็อตในประเทศฝรั่งเศส
พิกัด: 44°35′N 01°35′E﻿ / ﻿44.583°N 1.583°E﻿ / 44.583; 1.583
ประเทศ:  ฝรั่งเศส
แคว้น: อ็อกซีตานี
เมืองหลัก: กาออร์
เมืองรอง: ฟีฌัก กูร์ดง
การปกครอง
 • ประธานสภาจังหวัด: แซร์ฌ รีกาล
พื้นที่
 • ทั้งหมด: 5,217 ตร.กม. (2,014 ตร.ไมล์)
ประชากร (มกราคม ค.ศ. 2018)
 • ทั้งหมด: 173,929 คน
 • อันดับ: อันดับที่ 93
 • ความหนาแน่น: 33 คน/ตร.กม. (86 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
หมายเลขจังหวัด: 46
เขต: 3
อำเภอ: 17
เทศบาล: 313
เว็บไซต์: lot.fr
ล็อต (ฝรั่งเศส: Lot, ออกเสียง: [lɔt]; อุตซิตา: Òlt, ออกเสียง: [ɔl]) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดล็อตตั้งชื่อตามชื่อแม่น้ำล็อต ตัวจังหวัดตั้งอยู่ทางตะวันตกเฉียงใต้ของประเทศ โดยมีกาออร์เป็นเมืองหลัก ใน ค.ศ. 2019 จังหวัดนี้มีประชากร 174,094 คน
ประวัติ

ล็อตเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก ในปี ค.ศ. 1808 บริเวณทางตะวันออกเฉียงใต้ของแคว้นก็แยกตัวไปตั้งเป็นตาร์เนการอนที่เดิมมีเนื้อที่เลยออกไปทางใต้จนไปรวมเมืองมงโตบ็อง
สถานที่สำคัญและน่าสนใจในจังหวัดล็อต ได้แก่ อาสนวิหารกาออร์และปราสาทกัสแตลโน-เบรอเตอนู
ประชากร

พัฒนาการของจำนวนประชากรตั้งแต่ ค.ศ. 1801:
ดูเพิ่ม

แคว้นอ็อกซีตานี
หน่วยการบริหารของประเทศฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดล็อต
(ในภาษาฝรั่งเศส) เว็บไซต์จังหวัด
(ในภาษาฝรั่งเศส) เว็บไซต์สภาจังหวัด
(ในภาษาอังกฤษ) hiking the Tour du Lot
(ในภาษาฝรั่งเศส) CazalRando groupe de randonnée pédestre website
| ด ค กจังหวัดของประเทศฝรั่งเศส |
| --- | --- |
แผ่นดินแม่:  01 แอ็ง  02 แอน  03 อาลีเย  04 อาลป์-เดอ-โอต-พรอว็องส์  05 โอตซาลป์  06 อาลป์-มารีตีม  07 อาร์แด็ช  08 อาร์แดน  09 อาเรียฌ  10 โอบ  11 โอด  12 อาแวรง  13 บุช-ดูว์-โรน  14 กาลวาโดส  15 ก็องตาล  16 ชาร็องต์  17 ชาร็องต์-มารีตีม  18 แชร์  19 กอแรซ  2A กอร์ส-ดูว์-ซูด  2B โอต-กอร์ส  21 โกต-ดอร์  22 โกต-ดาร์มอร์  23 เคริซ  24 ดอร์ดอญ  25 ดู  26 โดรม  27 เออร์  28 เออเรลัวร์  29 ฟีนิสแตร์  30 การ์  31 โอต-การอน  32 แฌร์  33 ฌีรงด์  34 เอโร  35 อีเลวีแลน  36 แอ็งดร์  37 แอ็งเดรลัวร์  38 อีแซร์  39 ฌูว์รา  40 ล็องด์  41 ลัวเรแชร์  42 ลัวร์  43 โอต-ลัวร์  44 ลัวรัตล็องติก  45 ลัวแร  46 ล็อต  47 ลอเตการอน  48 ลอแซร์  49 แมเนลัวร์  50 ม็องช์  51 มาร์น  52 โอต-มาร์น  53 มาแยน  54 เมอร์เตมอแซล  55 เมิซ  56 มอร์บีอ็อง  57 มอแซล  58 เนียฟวร์  59 นอร์  60 อวซ  61 ออร์น  62 ปาดกาแล  63 ปุย-เดอ-โดม  64 ปีเรเน-อัตล็องติก  65 โอต-ปีเรเน  66 ปีเรเน-ออรีย็องตาล  67 บา-แร็ง  68 โอ-แร็ง  69 โรน  70 โอต-โซน  71 โซเนลัวร์  72 ซาร์ต  73 ซาวัว  74 โอต-ซาวัว  75 ปารีส  76 แซน-มารีตีม  77 แซเนมาร์น  78 อีฟว์ลีน  79 เดอ-แซฟวร์  80 ซอม  81 ตาร์น  82 ตาร์เนการอน  83 วาร์  84 โวกลูซ  85 ว็องเด  86 เวียน  87 โอต-เวียน  88 โวฌ  89 อียอน  90 แตรีตัวร์เดอแบลฟอร์  91 เอซอน  92 โอดแซน  93 แซน-แซ็ง-เดอนี  94 วาล-เดอ-มาร์น  95 วาล-ดวซ 
โพ้นทะเล:  971 กัวเดอลุป  972 มาร์ตีนิก  973 เฟรนช์เกียนา  974 เรอูว์นียง  976 มายอต 
 หน่วยการบริหารของประเทศฝรั่งเศส แคว้น จังหวัด เมือง เมืองแบ่งตามจังหวัด 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
แกล้ง (ฮาร์ลาน โคเบน)

| --- | --- |

ผู้ประพันธ์: ฮาร์ลาน โคเบน
ชื่อเรื่องต้นฉบับ: 'Play Dead'
ผู้แปล: มณฑารัตน์ ทรงเผ่า
ประเทศ: สหรัฐอเมริกา
ภาษา: อังกฤษ
ประเภท: อาชญากรรม, ลึกลับ
สำนักพิมพ์: British American Publishing, LTD  สำนักพิมพ์ซิกเน็ต   แพรวสำนักพิมพ์
วันที่พิมพ์: มิถุนายน พ.ศ. 2533 (British Amer Pub Ltd)  กันยายน พ.ศ. 2553 (ซิกเน็ต)  พ.ศ. 2554
แกล้ง (อังกฤษ: Play Dead) เป็นงานเขียนแนวอาชญกรรม เขียนโดย ฮาร์ลาน โคเบน ผลงานชิ้นนี้เป็นผลงานชิ้นแรกของเขาที่ได้รับการตีพิมพ์ ฉบับภาษาอังกฤษตีพิมพ์ครั้งแรกในเดือนมิถุนายน ปี ค.ศ. 1990 และได้รับการพิมพ์ซ้ำในปี ค.ศ. 2010 สำหรับภาษาไทย ตีพิมพ์ครั้งแรกในปี ค.ศ. 2011 โดยแพรวสำนักพิมพ์ แปลโดยมณฑารัตน์ ทรงเผ่า
เมกะมายด์ จอมวายร้ายพิทักษ์โลก

| เมกะมายด์ จอมวายร้ายพิทักษ์โลก |
| --- | --- |

กำกับ: Tom McGrath
เขียนบท: Alan J. Schoolcraft Brent Simons
อำนวยการสร้าง: Lara Breay Denise Nolan Cascino ผู้อำนวยการสร้าง เบน สติลเลอร์ Stuart Cornfeld
นักแสดงนำ: วิล เฟอร์เรล ทีน่า เฟย์ โนจ่าห์ ฮิลล์ เดวิด คลอส แบรด พิตต์
กำกับภาพ: Phil "Captain 3D" McNally
ดนตรีประกอบ: Hans Zimmer Lorne Balfe
บริษัทผู้สร้าง: DreamWorks Animation Pacific Data Images Red Hour Films 
ผู้จัดจำหน่าย: พาราเมาต์พิกเจอส์
วันฉาย: 5 พฤศจิกายน ค.ศ. 2010
ความยาว: 96 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: 130 ล้านดอลลาร์สหรัฐ
ทำเงิน: 321.9 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
เมกะมายด์ จอมวายร้ายพิทักษ์โลก เป็นแอนิเมชันภาพยนตร์ 3 มิติ ออกฉายวันที่ 5 พฤศจิกายน ค.ศ. 2010 กำกับโดย Tom McGrath อำนวยการสร้างและผลิตโดย Lara Breay Denise Nolan Cascino Ben Stiller และ Stuart Cornfeld บทภาพยนตร์โดย Alan J. Schoolcraft
และ Brent Simons เผยแพร่โดย	พาราเมาต์พิกเจอส์
รายชื่อผู้พากย์เสียง

วิล เฟอร์เรล พากย์เป็น เมก้ามาย
แบรด พิทท์ พากย์เป็น เมโทรแมน
ทีน่า เฟย์ พากย์เป็น Roxie Ritchi
โนจ่าห์ ฮิลล์ พากย์เป็น ฮอล สตีเวิร์ด/ไททั่น
เดวิด คลอส พากย์เป็น Minion
เบน สติลเลอร์ พากย์เป็น เบอร์นาด
Emily Norwind พากย์เป็น เลดี้ สก็อตต
J.K. Simmons พากย์เป็น วอร์เด็น
ประเทศไทย รายชื่อผู้พากย์เสียง

เฉลิม ปานเกิด พากย์เป็น เมก้ามาย
ณฐพงษ์ เธียรสวัสดิ์กิจ พากย์เป็น เมโทรแมน
อุษณี อิสราพานิช พากย์เป็น ร็อกแซนน์ ริทชี่
ปิติพงษ์ ผาสุขยืด พากย์เป็น มินยอน/ลิวล้อ
เบญจพล ศรีสันติธรรม พากย์เป็น ฮอล สตีเวิร์ด/ไททั่น
เฉลิม ปานเกิด พากย์เป็น เมก้ามาย/เบอร์นาร์ด
ณฐพงษ์ เธียรสวัสดิ์กิจ พากย์เป็น เมก้ามาย/เมโทรแมน
เฉลิม ปานเกิด พากย์เป็น เมก้ามาย/พ่อต่างด้าว
สกล รัตนพรหมมา พากย์เป็น เมก้ามาย/พัศดี
เฉลิม ปานเกิด พากย์เป็น มินยอน/เมก้ามาย
ปิติพงษ์ ผาสุขยืด พากย์เป็น มินยอน/แม่เลี้ยงต่างดาว
สกล รัตนพรหมมา พากย์เป็น มินยอน/พัศดี
ประกอบ: คมสรร รัตนากรบดี, เจก รัตนตั้งตระกูล, สุวิวัฒน์ วัฒนาพิริยะอมร, วรดา ทองประสาท, นัยนา นิพย์ศรี, วรุตม์กร ธนโชติพนาพงศ์, สุชฎาวีร์ ดิศกุล, จูเนียร์ สุภศิริ, จักริน ทองประสาท, ณัฐพล จินตนาโกศล, ดวงกมล สาลีรัตน์, สกล รัตนพรหมมา, อภิชาติ สมุทคีรี & ศรัณย์วิช บริสุทธิ์